CELEX: 32017R0077
Language: da
Date: 2017-01-16 00:00:00
Title: Rådets gennemførelsesforordning (EU) 2017/77 af 16. januar 2017 om gennemførelse af forordning (EU) nr. 267/2012 om restriktive foranstaltninger over for Iran

17.1.2017   
            
            
               DA
            
            
               Den Europæiske Unions Tidende
            
            
               L 12/24
            
         RÅDETS GENNEMFØRELSESFORORDNING (EU) 2017/77
   af 16. januar 2017
   om gennemførelse af forordning (EU) nr. 267/2012 om restriktive foranstaltninger over for Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (1), særlig artikel 46, stk. 2, og
   ud fra følgende betragtninger:
   
               (1)
            
            
               Rådet vedtog den 23. marts 2012 forordning (EU) nr. 267/2012.
            
         
               (2)
            
            
               I overensstemmelse med Rådets afgørelse (FUSP) 2017/83 (2) bør flere enheder fjernes fra listen over personer og enheder, der er omfattet af restriktive foranstaltninger, jf. bilag IX til forordning (EU) nr. 267/2012.
            
         
               (3)
            
            
               Efter Rettens domme i sagerne T-182/13 (3), T-433/13 (4), T-158/13 (5), T-5/13 (6) og T-45/14 (7) er Moallem Insurance Company, Petropars Operation & Management Company, Petropars Resources Engineering Ltd, Irani Aluminium Company, Iran Liquefied Natural Gas Co., Hanseatic Trade Trust & Shipping (HTTS) GmbH og Naser Bateni ikke opført på listen over personer og enheder, der er omfattet af restriktive foranstaltninger, i bilag IX til forordning (EU) nr. 267/2012.
            
         
               (4)
            
            
               Som følge af Rettens dom i sag C-200/13 P (8) er Bank Saderat Iran ikke opført på listen over personer og enheder, der er omfattet af restriktive foranstaltninger, i bilag IX til forordning (EU) nr. 267/2012. Som følge deraf og af hensyn til retssikkerheden bør oplysningerne vedrørende Bank Saderat PLC (London) i nævnte bilag udgå.
            
         
               (5)
            
            
               Forordning (EU) nr. 267/2012 bør ændres i overensstemmelse hermed —
            
         VEDTAGET DENNE FORORDNING:
   Artikel 1
   Bilag IX til forordning (EU) nr. 267/2012 ændres som anført i bilaget til nærværende forordning.
   Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. januar 2017.
      
         
            På Rådets vegne
         
         F. MOGHERINI
         
            Formand
         
      
   
   
      (1)  EUT L 88 af 24.3.2012, s. 1.
   
      (2)  Rådets afgørelse (FUSP) 2017/83 af 16. januar 2017 om ændring af afgørelse 2010/413/FUSP om restriktive foranstaltninger over for Iran (se side 92 i denne EUT).
   
      (3)  Rettens dom af 10. juli 2014, Moallem Insurance mod Rådet, T-182/13, ECLI:EU:T:2014:624.
   
      (4)  Rettens dom af 5. maj 2015, Petropars Iran m.fl. mod Rådet, T-433/13, ECLI:EU:T:2015:255.
   
      (5)  Rettens dom af 15. september 2015, Iralco mod Rådet, T-158/13, ECLI:EU:T:2015:634.
   
      (6)  Rettens dom af 18. september 2015, Iran Liquefied Natural Gas mod Rådet, T-5/13, ECLI:EU:T:2015:644.
   
      (7)  Rettens dom af 18. september 2015, HTTS og Bateni mod Rådet, T-45/14, ECLI:EU:T:2015:650.
   
      (8)  Domstolens dom af 21. april 2016, Rådet mod Bank Saderat Iran, C-200/13 P, ECLI:EU:C:2016:284.
   
      BILAG
      Oplysningerne om de enheder, der er opført nedenfor, udgår af listen i bilag IX, del I.B, til forordning (EU) nr. 267/2012.
      I.   Personer og enheder, der er involveret i nukleare aktiviteter eller i aktiviteter vedrørende ballistiske missiler, og personer og enheder, der yder støtte til den iranske regering.
      
      B.   Enheder
      
      
         
                     »7.
                  
                  
                     a) Bank Saderat PLC (London)
                  
               
                     48.
                  
                  
                     Neka Novin (alias Niksa Nirou)
                  
               
                     65.
                  
                  
                     West Sun Trade GMBH
                  
               
                     159.
                  
                  
                     Oil industry Pension Fund Investment Company (OPIC)«.